
ŠAKIŲ RAJONO SAVIVALDYBĖS TARYBA

SPRENDIMAS

DĖL NEKILNOJAMOJO TURTO PERDAVIMO ŠAKIŲ „VARPO“ MOKYKLAI
2015m. sausio 29 d. T-6
Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos Valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalimi, 12 straipsnio 1 ir 2 dalimis, rajono savivaldybės tarybos 2013 m. kovo 28 d. sprendimu Nr. T-117 patvirtintu Rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašu, rajono savivaldybės taryba nusprendžia:

1. Perduoti Šakių „Varpo“ mokyklai valdyti, naudoti ir disponuoti patikėjimo teise rajono savivaldybei nuosavybės teise priklausantį ir į Šakių „Varpo“ mokyklos apskaitą įtrauktą nekilnojamąjį turtą, Nekilnojamojo turto registre įregistruotą registro įrašu Nr. 44/95085, esantį Šakiuose, J. Basanavičiaus g. 28, kurio bendra įsigijimo vertė – 8 941 233,54 Lt (2 589 560,22 Eur), bendra likutinė vertė – 7 136 022,61 Lt (2 066 735,00 Eur) (2014-12-31):


1.1. pastatą – mokyklą, nekilnojamojo daikto kadastro duomenų byloje Nr. 84/10289 pažymėtą 1C3/b, unikalus Nr. 4400-0139-9155;


1.2. pastatą – dirbtuves, nekilnojamojo daikto kadastro duomenų byloje Nr. 84/10289 pažymėtą 2P1/p, unikalus Nr. 4400-0139-9266;


1.3. pastatą – garažą, nekilnojamojo daikto kadastro duomenų byloje Nr. 84/10289 pažymėtą 3G1/p, unikalus Nr. 4400-0139-9377 (Šakiuose, J. Basanavičiaus g. 57 A);


1.4. kitus statinius – kiemo statinius (tvora, kiemo aikštelė, stadiono aikštynas), unikalus Nr. 4400-0139-9422.

2. Įgalioti rajono savivaldybės administracijos direktorių su Šakių „Varpo“ mokyklos direktoriumi pasirašyti šio sprendimo 1 punkte nurodyto turto perdavimo ir priėmimo aktą. 

Savivaldybės meras




Juozas Bertašius   

